**MI-AI RĂSTIGNIT IUBIREA ÎN PEREȚI**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crescuse iarba-n dulcele cerdac,

azi,spini-mping cu coarnele-n podele,

o lacrimă mai scheaună-ntr-un ac,

bătând secunda nesfârșirii mele!

Mă răstignesc apusuri sub perdele,

și chipu-mi se crispează-n riduri noi,

atâtea cioburi mi-au tăiat castele,

că n-a fost chip s-ascund nisipu-n ploi!

Din pieptu-mi plin de gloanțe ruginite,

mi-ai răstignit iubirea în pereți,

poieni de vise scrijeleau albite,

un dans din mucegaiuri și nămeți!

În colțul meu de umbre biciuite,

șiraguri de poteci făcute scrum,

se arcuiesc pe amintiri ciobite,

de vechi,singurătate și de fum.

Crescuse iarba-n dulcele cerdac,

azi,spini-mping cu coarnele-n podele,

o lacrimă mai scheaună-ntr-un ac,

bătând secunda nesfârșirii mele!